NORAKSTS

|  |  |
| --- | --- |
| 25.07.2019. | Nr.9/10 |

###### GROZĪJUMS JELGAVAS PILSĒTAS DOMES 2016.GADA 28.JŪLIJA LĒMUMĀ NR.8/13 “PRIVĀTĀ KAPITĀLA PIESAISTE PAŠVALDĪBAS

###### SIA “JELGAVAS TIRGUS””

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, A.Eihvalds), **PRET- 3** (L.Zīverts, G.Kurlovičs, A.Rublis), **ATTURAS – 1** (R.Šlegelmilhs),

Jelgavas pilsētas pašvaldības administrācijā saņemta SIA “Jelgavas tirgus” 2019.gada 3.jūlija vēstule Nr.1-11/21 ar lūgumu veikt grozījumu Jelgavas pilsētas domes 2016.gada 28.jūlija lēmumā Nr.8/13, nosakot, ka pārtikas un nepārtikas preču tirgus Sporta ielā 2B, Jelgavā, un Zemgales prospektā 19A, Jelgavā, jāizveido 6 (sešu) gadu laikā.

2016.gada 28.jūlijā Jelgavas pilsētas dome pieņēma lēmumu Nr.8/13 “Privātā kapitāla piesaiste pašvaldības SIA “Jelgavas tirgus”” un 2016.gada 29.jūlijā lēmumu Nr. 9/1 “Grozījumi Jelgavas pilsētas domes 2016.gada 28.jūlija lēmumā Nr. 8/13 “Privātā kapitāla piesaiste pašvaldības SIA “Jelgavas tirgus””, ar kuru tika noteikts, ka 3 (trīs) gadu laikā ir jāizveido pārtikas un nepārtikas preču tirgus Sporta ielā 2B un Zemgales prospektā 19A, Jelgavā.

SIA “Jelgavas tirgus” būvniecību noteiktajā termiņā nevarēja uzsākt vairāku objektīvu iemeslu dēļ.

2017.gada 23.novembrī ar Jelgavas pilsētas domes lēmumu Nr.13/2 “Jelgavas pilsētas teritorijas plānojuma 2009.-2021.gadam grozījumu apstiprināšana un saistošo noteikumu Nr.17-23 “Teritorijas izmantošanas un apbūves noteikumu un grafiskās daļas apstiprināšana” izdošana” tika apstiprinātas izmaiņas Jelgavas pilsētas teritorijas plānojumā, samazinot apbūves augstumu Jelgavas pilsētas administratīvajā teritorijā, tai skaitā Sporta ielā 2B, Jelgavā, un Zemgales prospektā 19A, Jelgavā, kā rezultātā bija nepieciešams izstrādāt jaunu lokālplānojumu teritorijām Sporta ielā 2B un Zemgales prospektā 19A, Jelgavā. Lokālplānojuma izstrāde tika uzsākta 2018.gada 28.jūnijā (Jelgavas pilsētas domes 2018.gada 28.jūnija lēmums Nr.8/15 “Lokālplānojuma izstrādes uzsākšana zemesgabaliem Zemgales prospektā 19A, Sporta ielā 2B un Sporta ielā 2C, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšana”). Jelgavas pilsētas pašvaldības administrācijā 2018.gada 24.oktobrī tika iesniegts Būvniecības iesniegums un būvprojekts minimālā sastāvā “Tirgus paviljons, stāvlaukums” Zemgales prospektā 19A, Jelgavā, Sporta ielā 2B, Jelgavā. Jelgavas pilsētas pašvaldības administrācijas Būvvalde 2019.gada 9.janvārī pieņēma lēmumu Nr.14/4-5/B “Būvniecības ieceres akceptēšana un būvatļaujas izdošana tirgus paviljona, stāvlaukuma būvniecībai Zemgales prospektā 19A, Jelgavā, Sporta ielā 2B, Jelgavā” un izdeva Būvatļauju Nr. BIS-BV-4.1-2019-91 (004/2019/B), turpmāk - Būvatļauja. Būvatļauja normatīvajos aktos noteiktajā kārtībā tika apstrīdēta. Apstrīdēšanas iesniegums tika izskatīts Jelgavas pilsētas domes 2019.gada 28.marta sēdē un ar Jelgavas pilsētas domes 2019.gada 28.marta lēmumu Nr.3/9 “Biedrības “Jelgavas attīstībai” iesnieguma izskatīšana” Būvatļauja tika atstāta spēkā.

Ņemot vērā iepriekš minētos faktiskos apstākļus, tika būtiski kavēti tirgus paviljona, stāvlaukuma Zemgales prospektā 19A, Jelgavā, Sporta ielā 2B, Jelgavā projektēšanas un līdz ar to arī būvniecības darbi.

Saskaņā ar likuma „Par pašvaldībām” 15.panta pirmās daļas 10.punktu, 21.panta pirmo daļu un pamatojoties uz SIA “Jelgavas tirgus”2019.gada 3.jūlija iesniegumu Nr. 1-11/21,

**JELGAVAS PILSĒTAS DOME NOLEMJ:**

Izdarīt grozījumu Jelgavas pilsētas domes 2016.gada 28.jūlija lēmuma Nr. 8/13 “Privātā kapitāla piesaiste pašvaldības SIA “Jelgavas tirgus”” 2.punktā vārdu “trīs” aizstājot ar vārdu “sešu”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā